Държавен вестник, бр. 82, 2006 г., стр. 103

Б Р О Й  82
Д Ъ Р Ж А В Е Н   В Е С Т Н И К
С Т Р .  103
звани пряко или косвено за установяване фак-
та на престъпната дейност по реда на чл. 97,
ал. 4 от Гражданския процесуален кодекс. Ако
по случая бъде образувано производство по
ЗОПДИППД, до неговото приключване събра-
ните по делото доказателства се запазват. Ди-
ректорът на съответната териториална дирек-
ция на КУИППД незабавно уведомява наблю-
даващия прокурор за образуването и приключ-
ването на производството по ЗОПДИППД.
(4) Когато наказателното производство е
спряно от съда на някое от основанията по чл. 25
от Наказателно-процесуалния кодекс или е
възобновено спряно наказателно производст-
во, наблюдаващият прокурор писмено уведо-
мява за това съответния директор на територи-
ална дирекция на КУИППД.
(5) Наблюдаващият прокурор писмено уве-
домява съответната териториална дирекция на
КУИППД в случаите, когато предпоставките
за провеждане на производство по ЗОПДИППД
са отпаднали поради това, че наказателното
производство срещу лицето е прекратено изця-
ло или частично за престъпленията по чл. 3,
ал. 1 ЗОПДИППД на основания, различни от
посочените в ал. 1, т. 2.
(6) Наблюдаващият прокурор взема мерки
за писмено отбелязване на извършеното уве-
домление в материалите по административна-
та преписка по чл. 5, ал. 6.
Чл. 8. Когато дадено лице е привлечено към
наказателна отговорност за някое от престъп-
ленията по чл. 3, ал. 1 ЗОПДИППД, за което
Наказателният кодекс предвижда отнемане в
полза на държавата или конфискация на налич-
но имущество или по друга предвидена в закона
причина имотното състояние на лицето е от
значение за изхода на наказателното производ-
ство, наблюдаващият прокурор посредством
служителя за контакт при прокуратурата може:
1. да възложи на съответната териториална
дирекция на КУИППД извършването на опре-
делени действия по установяването на това
имущество;
2. да изиска препис от събраните материали,
имащи отношение към имотното състояние на
обвиняемото лице.
Чл. 9. (1) Органите за установяване на иму-
щество, придобито от престъпна дейност, уве-
домяват органите на прокуратурата за образу-
ваните, приключени или прекратени производ-
ства за установяване на имущество, придобито
от престъпна дейност.
(2) Ако в хода на извършваните проверки се
установяват данни за извършени и/или върше-
щи се престъпления от общ характер, органите
за установяване на имущество, придобито от
престъпна дейност, уведомяват незабавно ор-
ганите на прокуратурата.
Раздел III
Взаимодействие между органите за установя-
ване на имущество, придобито от престъпна
дейност, и следствието
Чл. 10. (1) Незабавно след привличането на
лицето към наказателна отговорност следова-
телите, на които е възложено разследването по
наказателни дела за престъпления, посочени в
чл. 3, ал. 1 ЗОПДИППД, изпращат в съответ-
ната ТД на КУИППД уведомление, което съ-
държа данни за самоличността на обвиняемия,
престъпното деяние, неговата правна квалифи-
кация, както и цялата налична информация за
имуществото на обвиняемия и лицата по чл. 8
ЗОПДИППД.
(2) Следователите, разследващи делата по
ал. 1 незабавно писмено уведомяват съответ-
ната ТД на КУИППД и в случаите на последва-
щи изменения на обвинението.
(3) Ако в хода на разследването се установят
каквито и да били обстоятелства, свързани с
имуществото на обвиняемия, следователят с раз-
решение на наблюдаващия прокурор незабав-
но уведомява за това директора на съответната
ТД на КУИППД и му предоставя информация-
та, въз основа на която са установени тези об-
стоятелства.
(4) Уведомленията по предходните алинеи
се изпращат на съответната ТД на КУИППД с
копие до наблюдаващия прокурор.
Чл. 11. По делата за престъпления, посоче-
ни в чл. 3, ал. 1 ЗОПДИППД, по които нака-
зателното производство е прекратено поради
това, че деецът е починал или е изпаднал в
продължително разстройство на съзнанието,
което изключва вменяемостта, или производс-
твото е спряно на основание чл. 25 от Наказа-
телно-процесуалния кодекс, следователят, во-
дил разследването, оказва съдействие на орга-
ните на КУИППД по установяване на престъп-
ната дейност на лицето и доказването на съща-
та пред съда по реда на чл. 97, ал. 4 от Граждан-
ския процесуален кодекс.
Раздел IV
Взаимодействие между органите за устано-
вяване на имущество, придобито от престъп-
на дейност, и органите на Министерството на
вътрешните работи
Чл. 12. (1) Органите за установяване на иму-
щество, придобито от престъпна дейност, и ор-
ганите на МВР обменят информация за иму-
ществото на лицата по чл. 3 до чл. 9 ЗОПДИППД,
за което съществува съмнение, че е придобито
пряко или косвено от престъпна дейност в стра-
ната или в чужбина при спазване на изисква-
нията на Закона за Министерството на вът-
решните работи.
(2) След подаване на писмено искане до
съответното регионално структурно звено на
“Пътна полиция” по адреса на регистрацията
в съда—за юридически лица, или по постоян-
ния адрес на собственика за физически лица,
органите за установяване на имущество, при-
добито от престъпна дейност, получават ин-
формация относно регистрираните превозни
средства на името на лицата по чл. 3 до чл. 9
ЗОПДИППД.
Чл. 13. По писмено искане на органите за
установяване на имущество, придобито от прес-
тъпна дейност, органите на МВР им оказват
съдействие, като: